Sturla Eik-Nes

Sturla Hall Eik-Nes (født 1945) er norsk fødselslege og gynokolog med ultralyddiagnostikk og fostermedisin som spesialområde. Han har blitt regnet som en pioner innen sitt fagfelt og var hoveddrivkraften bak opprettelsen av Nasjonalt senter for fostermedisin (NSFM) ved St. Olavs hospital. 
Eik-Nes ble cand.med. ved Universitetet i Münster, Tyskland i 1972. Han arbeidet ved Fylkessjukehuset i Ålesund fra 1976 til 1984, tok en doktorgrad ved Universitetet i Lund i 1980 og var post doc ved Stanford University, California i 1982–1983. Han ble professor ved Universitetet i Trondheim i 1985 (senere NTNU) og grunnla Nasjonalt senter for fostermedisin (NSFM) ved St. Olavs hospital. Han var seksjonsoverlege ved samme senter fra 1990 til 2013. Han ble professor emeritus i 2015.
Hans pionerarbeid i Trondheim i 1979–1980 inkluderer utvikling av en metode for å måle blodsirkulasjon med Doppler ultralyd der en for første gang kunne kvantitere blodstrøm hos menneskefoster. Han utførte på samme tid de såkalte Ålesund- og Trondheimsundersøkelsene. I førstnevnte studie ble det vitenskapelige grunnlag lagt for å tilby alle gravide i Norge ultralydundersøkelse fra 1986. Han var også sentral i arbeidet med å datere svangerskapet med metodene Snurra (1984) og eSnurra (2007). I 2014 anbefalte Helsedirektoratet eSnurra som eneste dateringsmetode i svangerskapet. 
Som president i Europeisk forening for ultralyddiagnostikk 1993–1996 startet Eik-Nes omfattende undervisningsprogrammer rettet mot land og områder i Øst-Europa. I samarbeid med WHO startet han også globale programmer i Asia og Sør-Afrika. Fra 2001 viet han Sør-Afrika spesiell interesse, dette på grunn av at Nelson Mandelas tidligere helsedirektører ønsket undervisningsprogram rettet mot sørafrikanske jordmødre som arbeidet i de ressursfattige områder som tidligere hadde vært neglisjert av apartheid-regjeringen.  
I 2006 ble han utnevnt til kommandør av St. Olavs orden for sin innsats for fostermedisin. Han er Honorary Professor ved Nelsom Mandela Medical School i Durban, Sør-Afrika  og er også æresmedlem ved en rekke andre utenlandske universiteter og institusjoner.


== Utmerkelser, æresbevisninger og verv ==
Æresmedlem/Honorary Fellow i vitenskapelig selskap

Yugoslavian Association of Ultrasound, 1981
Spanish Society of Prenatal Medicine, 1989
German Society of Ultrasound, 1993
Italian Society of Obstetrics and Gynecology, 1994
Philippine Society of Ultrasound in Obstetrics and Gynecology, 1997
French Society of Ultrasound, 1998
American Society of Ultrasound in Medicine, 2000
Norsk perinatalmedisinsk forening, (NPF) 2001
Norsk forening for ultralyd-diagnostikk, (NFUD) 2008
International Society for Ultrasound in Obstetrics and Gynecology, (ISUOG) 2009Valgt medlem av vitenskapelig selskap

Det Kongelige Norske Videnskabers Selskab (DKNVS) 2007
Norges Tekniske Vitenskapsakademi (NTVA) 2006Verv i vitenskapelig medisinsk selskap

President, Norsk forening for ultralyd-diagnostikk 1984 – 1990
President, Norsk perinatalmedisinsk forening, 1989 - 1995
President, European Federation of Societies for Ultrasound in Medicine and Biology, London, (EFSUMB) 1993 -96
Styremedlem, World Federation of Ultrasound in Medicine and Biology, San Francisco (WFUMB) 1995 - 1997
President International Society of Ultrasound in Obstetrics and Gynecology, London, (ISUOG) 1998 – 2002Utmerkelser

Ian Donald Gold Medal - for outstanding contribution to the development of ultrasound, Edinburgh, 1998
Stuart Campbell Award for Teaching and Training, Vancouver, 2005
Kommandør av Den Kongelige Norske St. Olavs Orden, 2006
Haackert Stiftung Gold Medal for Outstanding Achievements in Perinatal Medicine, Düsseldorf, 2007Internasjonal akademisk stilling

Foreign Adjunct Professor, Karolinska Institutet, Stockholm, Sweden 1998 – 2004
Foreign Adjunct Professor, University of the Philippines, Manila, 1998 – present


== Referanser ==


== Eksterne lenker ==
(no) Publikasjoner av Sturla Eik-Nes i BIBSYS
Publikasjoner av Sturla Eik-Nes i PubMed